open-index/open-wikipedia-markdown huggingface dataset:
Փոլ Ռայան

**Փոլ Դեյվիս Ռայան** (, ), ամերիկացի քաղաքական գործիչ, ԱՄՆ Ներկայացուցիչների պալատի 62-րդ խոսնակ։ Այդ պաշտոնը սկսել է զբաղեցնել 2015 թվականի հոկտեմբերի 29-ից։ Առաջին անգամ դարձել է կոնգրեսմեն 1999 թվականին՝ ընտրվելով Վիսկոնսին նահանգից։ 2012 թվականի նախագահական ընտրությունների ժամանակ եղել է հանրապետական կուսակցության փոխնախագահի թեկնածու։ Այդ ժամանակ նախագահի թեկնածու Միթ Ռոմնին և Փոլ Ռայանը պարտվեցին Բարաք Օբամային և Ջո Բայդենին։

Ռայանը տնտեսական քաղաքականության հարցերի վերաբերյալ ունի ծայրահեղ պահպանողական հայացքներ, այդ թվում նաև «Մեդիքեեր» առողջապահական ծրագրի վերաբերյալ։

## Կենսագրություն
Ծնվել և մեծացել է ԱՄՆ Վիսկոնսին նահանգի Ջեյնսվիլ քաղաքում։ Տնտեսագիտության և քաղաքագիտության բակալավրի աստիճան է ստացել Օհայո նահանգի Մայամի համալսարանում։

1990-ական թվականներին աշխատել է որպես սենատոր Ռոբերտ Կաստենի օգնական։ Վերջինս 1981- 1993 թվականներին եղել է Վիսկոնսին նահանգի սենատոր։ Եղել է նաև կոնգրեսմեն Ջեք Քեմփի սփիչռայթերը (ճառերի հեղինակը)։

1998 թվականի նոյեմբերին Ռայանը ընտրվել է որպես կոնգրեսմեն՝ Վիսկոնսին նահանգի 1-ին շրջանից։ Իր պարտականությունների կատարմանն է անցել 1999 թվականի հունվարին։

Փոլ Ռայանը անդադար վերընտրվել է կոնգրեսմենի պաշտոնում՝ ամեն անգամ ստանալով 55- 68 % ձայն։

2011- 2015 թվականներին Ռայանը գլխավորել է Ներկայացուցիչների պալատի բյուջետային հարցերով կոմիտեն, որտեղ գլխավորել է նաև բյուջեի հարցերով հանրապետական կուսակցության հանձնաժողովը։ Նախագահ Բարաք Օբամայի առաջարկած բյուջեի նախագծին հակառակ, 2012 թվականին Ռայանը ներկայացրել է «Բարգավաճման նախագիծ» ծրագիրը, որտեղ առաջարկում էր փոփոխություններ իրականցնել նաև «Մեդիքեեր» ծրագրում։

2015 թվականին հոկտեմբերի 29-ին՝ Ջոն Բեյների թոշակի անցնելուց հետո, ընտրվել է ԱՄՆ Ներկայացուցիչների պալատի խոսնակ։ Նույն օրը անցել է լիազորությունների կատարմանը։

Այն բանից հետո, երբ 2016 թվականի մայիսի 4-ին Դոնալդ Թրամփը փրայմերիզի արդյունքում ընտրվեց հանրապետական կուսակցության թեկնածու, Փոլ Ռայանը հրաժարվեց սատարել նրան՝ հայտարարելով, որ դեռևս պատրաստ չէ անելու այդ քայլը։ Ռայանը, պաշտոնապես, աջակցություն է հայտնել Թրամփին հունիսի 2-ին, սակայն շարունակել է մշտապես քննադատել նրան։

## Անձնական կյանք
* Մայր՝ Յանա,
* Որդիներ՝ Սեմ և Չարլի,
* Դուստր՝ Լիզա

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի հակակոմունիստներ
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացիներ իռլանդական սերմամբ
Կատեգորիա:Մայամիի համալսարանի շրջանավարտներ
Միքելրիփշ

**Միքելրիփշ** կամ **Մքյալրիփշ** (աբխազերեն՝ Мқьалрыҧшь, վրացերեն՝ მიქელრიფში), գյուղ Աբխազիայի Գագրայի շրջանում, Գագրայից 42 կմ հյուսիս-արևմուտք։ Գտնվում է ծովի մակարդակից 200 մ բարձրության վրա։

## Բնակչությունը
1959 թվականի տվյալներով, գյուղում բնակվում էր 250 մարդ, հիմնականում հայեր և վրացիներ։ 1989 թվականին, գյուղն ուներ 190 բնակիչ, հիմնականում հայեր։

2011 թվականի հաշվառումներով, գյուղում ապրում էր 326 մարդ, որից 308 (94,5%) - հայեր, 7 (2,1%) - ռուսներ, 5 (1,5%) - վրացիներ, 3 (0,9%) - աբխազներ, 2 (0,6%) - ուկրաինացիներ և 1 (0,3%) - հույն։

Բնակիչներն զբաղվում են ծխախոտի և եգիպտացորենի մշակությամբ, անասնապահությամբ և թռչնաբուծությամբ։ Գյուղն ունի միջնակարգ դպրոց, գրադարան և ակումբ։

Միքելրիփշը հիմնադրել են Սամսունից եկած համշենահայերը` 1893 թվականին։

## Ծանոթագրությունները

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Ջենեթ Դուգլաս

**Ջենեթ Դուգլաս** (), **լեդի Գլամզ**, շոտլանդացի ազնվական տիկին, որը մեղադրվել է կախարդության մեջ և դատապարտվել ցցի վրա այրվելու՝ Շոտլանդիայի Ջեյմս V թագավորի օրոք։

## Դավաճանության և կախարդության մեղադրանք
Դուգլաս ընտանիքը հեռու էր Շոտլանդիայի Ջեյմս V թագավորի հետ բարեկամական հարաբերություններ ունենալուց,  Ջենեթի եղբայրը՝ Անգասի 6-րդ կոմս Արչիբալդ Դուգլասը, թագավորի խորթ հայրն էր, որը թագավորին բանտարկել էր տվել նրա երիտասարդության տարիներին։ Ջեյմս թագավորի թշնամական վերաբերմունքը տարածվում էր ամբողջ Դուգլաս ընտանիքի և այդ թվում՝ Ջենեթի նկատմամբ։ Հենց որ 1528 թվականի դեկտեմբերին Ջեյմս արքան բանտից ազատվեց, նրա առաջին գործը եղավ Ջենեթին դավաճանության մեջ մեղադրելը։ Մի քանի ուրիշ մարդկանց հետ մեկտեղ նա մեղադրվեց հունիս ամսին Անգասի կոմսի աջակիցներին էդինբուրգ բերելու համար։ Այնուամենայնիվ, 1529 թվականին Ջենեթին տրված մի գրավոր արտոնագրի մեջ նա Ջենեթին կոչում է «մեր սիրելի տիկին Ջոնաթ Դուգլաս»։ Արտոնագիրը թույլ էր տալիս Ջենեթին և նրա մեղսակից Պատրիկ Չարթրիս Քաթիլգարդցուն ուխտագնացության գնալ և ազատվել դատական վարույթներից։ Պատմաբան Ջեյմի Քեմերոնը վերջերս կարծիք է հայտնել սակայն, որ Ջենեթի ուխտագնացության գնալը այնքան էլ հավանական չէ, քանի որ նա մեղադրվում էր մի շարք լուրջ հանցանքներում, այդ թվում ամուսնուն՝ Գլամզի 6-րդ լորդ Ջոն Լայանին թունավորելու մեջ, որը մահացել էր 1528 թվականի սեպտեմբերի 17-ին։ Դատական գործը փակվեց և 1532 թվականի ամռանը Ջենեթն ամուսնացավ երկրորդ անգամ՝ Սքիփնեսի Արչիբալդ Քեմբելի հետ։ Այնուամենայնիվ, 1537 թվականի հուլիսին Ջենեթին կրկին մեղադրեցին եղբայրների՝  Անգասի կոմսի և Ջորջ Դուգլասի հետ համագործակցելու և թագավորին թունավորելու ծրագրի համար։ Ջեյմս արքան նաև մեղադրեց Ջենեթին կախարդության համար, թեև ակնհայտ էր, որ մեղադրանքը կեղծ է։ Նրան ամուսնու հետ միասին փակեցին Էդինբուրգի ամրոցի բանտում, բայց վերջինս փախավ բանտից և ի վերջո սպանվեց։ Ջենեթին բանտարկելը Ջեյմսի համար հեշտ էր, բայց նրա մեղքի ապացույց գտնելն առավել դժվար էր։ «Ապացույց» ձեռք բերելու համար Ջեյմսը սպառնաց Ջենեթի ընտանիքի անդամներին և ծառաներին խոշտանգումների ենթարկել։ Ջենեթին մեղադրեցին և 1537 թվականի հուլիսի 17-ին էդինբուրգի ամրոցի հրապարակում ցից հանելով այրեցին խարույկի վրա՝ ստիպելով, որ նրա փոքրիկ որդին դիտի այն։

## Ընտանիք
Ջենեթ Դուգլասը Անգասի տիրոջ՝ Ջորջ Դուգլասի և Եղիսաբեթ Դրամոնցու դուստրն է։ Եղիսաբեթ Դրամոնցին Ջոն Դրամոնցու՝ 1-ին լորդ Դրամոնցու դուստրն է։ Ջենեթ Դուգլասն առաջին անգամ ամուսնացել է Ջոն Լայանի՝ 6-րդ լորդ Գլամզի (1492-1528) հետ և ունեցել չորս երեխա։
* Ջոն Լայան, 7-րդ լորդ Գլամզ
* Ջորջ Լայան 
* Մարգարեթ Լայան 
* Եղիսաբեթ Լայան
Ջենեթ Դուգլասը երկրորդ անգամ ամուսնացել է Արչիբալդ Քեմբել Սքիփնեսցու՝ Արչիբալդ Քեմբելի երկրորդ որդու հետ։

## Արտաքին հղումներ
*Profile on Douglas Family History
## Ծանոթագրություններ

Կատեգորիա:Մահապատժի ենթարկված բրիտանացիներ
Սլավոնական մարշ (Չայկովսկի)

**Սլավոնական մարշ/Սերբական-ռուսական մարշ** ստեղծագործություն՝ սի-բեմոլ մինորի մեջ, նվագախմբի համար (Սլավոնական քայլերգ՝ ժողովրդական թեմաներով)։ Հեղինակ՝ ռուս կոմպոզիտոր Պյոտր Չայկովսկի։ Ստեղծագործությունը նվիրված է բալկանյան սլավոնական ժողովուրդների պայքարին՝ Օսմանյան լծի դեմ։

## Պատմական հենքը
1876 թվականի հունիսին Սերբիան և Օսմանյան կայսրությունը պատերազմի մեջ էին միմյանց դեմ (պատերազմը տևեց 1876-ից մինչև 1878 թվականը)։ Կայսերական Ռուսաստանը բացահայտ կերպով աջակցում էր Սերբիային։ 1876 թվականին Ռուսական երաժշտական միությունը կոմպոզիտոր Պյոտր Չայկովսկուն պատվիրեց  գրել մի պիես նվագախմբի համար՝ նվիրված պատերազմում վիրավորված կամ զոհված սերբ զինվորներին։ Ռուս ժողովրդի զգալի մասը համակրում էր իրենց ազգակից սերբերին  և ուղղափառ քրիստոնյաներին և ուղարկում էին կամավոր զինվորների՝ նրանց աջակցելու համար։
Չայկովսկին պիեսի նոտաների ձեռագրի վրա նշել է «Սերբական-ռուսական մարշ», մինչ կգրեր կավարտեր այն։ Ստեղծագործության պրեմիերան կայացել է 1876 թվականի նոյեմբերի 5-ին (նոյեմբերի 17) Մոսկվայում՝ Նիկոլայ Ռուբինշտեյնի ղեկավարմամբ։

## Ստեղծագործությունը
Մարշը ձևով ու կառուցվածքով խիստ ծրագրային է։ Առաջին հատվածը նկարագրում է սերբերի կեղեքումը թուրքական լծի տակ։ Այստեղ օգտագործված են սերբական ժողովրդական երգերի մեղեդիներ՝ "Sunce jarko, ne sijaš jednako" (Պայծառ արև, դու բոլորի համար չես շողում նույն չափով), և "Rado ide Srbin u vojnike" (Սերբն ուրախությամբ զինվոր է դառնում)։ Այս վերջինով անցում է կատարվում պիեսի հաջորդ հատվածին, որը հաջորդում է մաժոր հնչողությամբ։ Դա ներկայացնում է սերբերին օգնության շտապող ռուսներին։ Այստեղ երաժշտությունը հիմնված է պարային պարզ մեղեդիների վրա։ Այդ երաժշտական թեման հնչում է նվագախմբի կատարման տարբեր բաժիններում, մինչև որ զարգանալով հանդիսավորապես փոխակերպվում է ռուսական ազգային օրհներգի՝ («Боже, царя храни!» - Աստված, պահպանիր ցարին) մեղեդուն։ Պիեսի երրորդ հատվածում, առավել զորեղ հնչողությամբ, կրկնվում է նվագախմբային կատարումը՝ վերահաստատելով սերբերի՝ օգնության կանչը։ Իսկ չորրորդ հատվածը ներկայացնում է օգնության շտապող ռուս կամավորների քայլերթը։ Այս հատվածում օգտագործված են ռուսական մեղեդիներ, այժմ արդեն մաժոր հնչողությամբ։ Սա «Боже, царя храни!» երգի մի նոր մեկնաբանություն է, որը կանխանշում է սլավոնական ժողովուրդների հաղթանակը սուլթանական բռնապետության դեմ։ Պիեսն ավարտվում է ամբողջ նվագախմբի զորեղ կատարմամբ։ Այս ստեղծագործությունը մի փոքր զիջում է «1812 օվերտյուրային», որի հետ հաճախ հնչում է մեկ կատարման մեջ։

## Ընդգրկված նվագարանները
«Սլավոնական մարշ»-ի կատարման համար նախատեսված են երկու ֆլեյտա, երկու պիկոլո, երկու հոբոյ, երկու կլարնետ (սի-բեմոլ), երկու ֆագոտ, չորս գալարափող (F-ֆա), երկու կոռնետ, երկու շեփոր (սի բեմոլ), երեք տրոմբոն, մեկ տուբա, երեք լիտավր, մեկ փոքր թմբուկ, մեկ ծնծղա, մեծ թմբուկ, գոնգ և լարային նվագարաններ։

## Մեղեդու գործածությունները
1985 թվականին գերմանական Accept ռոք-խումբն օգտագործել է «Սլավոնական մարշ»-ի հիմնական երաժշտական թեման՝ իր Metal heart (Մետաղյա սիրտ) երգի մեջ։

## Արտաքին հղումներ
* Славянский марш
* «Праздник перфекционизма»
* звукозапись марша 

Կատեգորիա:Երաժշտական ստեղծագործություններ սիմֆոնիկ նվագախմբի համար
Կատեգորիա:Պյոտր Չայկովսկու ստեղծագործություններ
Մենդելեևո (Աբխազիա)

**Մենդելեևո** կամ **Ագխուա** (աբխազերեն՝ Агхуа, վրացերեն՝ მენდელეევო), գյուղ Աբխազիայի Գագրայի շրջանում, Գագրայից 37 կմ հեռավորության և ծովի մակարդակից 420 մ բարձրության վրա։

## Բնակչությունը
1959 թվականի տվյալներով, գյուղն ուներ 245 բնակիչ, հիմնականում հայեր, իսկ 1989 թվականի հաշվառումներով, գյուղում բնակվում էր 20 մարդ, կրկին հիմնականում հայեր։

1992 թվականին, Աբխազիայի կառավարության որոշմամբ, գյուղը վերանվանվել է Ագխուա։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Հրդեհ Grenfell Tower-ում

**Հրդեհ Լոնդոնի Grenfell Tower-ում**  (), արտակարգ պատահար, որը տեղի է ունեցել 2017 թվականի հունիսի 14-ին Լոնդոնի Հյուսիսային Քենսինգթոն շրջանում։ 24 հարկանի շենքում ծագած հրդեհի արդյունքում զոհվել է 72 մարդ և վիրավորվել, ավելի քան, 77 մարդ։
right|391x391px
right|333x333px

## Պատճառներ
Աղետը սկսվել է 2017 թվականի հունիսի 14-ի գիշերը ժամը մեկին Grenfell Tower-ում, որը գտնվում է Լոնդոնի արևմտյան հատվածում՝ Հյուսիսային Քենսինգթոն շրջանում։

## Հրդեհի մարում
Լոնդոնի, ավելի քան, 250 հրշեջներ մոտ 10 ժամ փորձել են մարել հրդեհը։ Այդ ժամանակ, քաղաքում արտակարգ ռեժիմով աշխատել են 40 հրշեջ մեքենաներ և 100 բժիշկներ։

## Հետևանքներ
Լոնդոնի ոստիկանապետ Ստյուարտ Կունդին նշել է, ավելի քան, 6 զոհերի մասին։ Նա նշել է, որ ներկայումս կարող է հաստատել միայն վեց զոհերի փաստը, սակայն այդ թիվը կարող է մեծանալ, քանի որ փրկարարական աշխատանքները կարող են շարունակվել մի քանի օր։ Ըստ վերջին տվյալների, զոհվել է 17 մարդ։

Պաշտոնական տվյալներով հիվանդանոցներում գտնվում են հիսուն տուժածներ։ Բացի այդ, 20 տուժածներ գտնվում են կրիտիկական վիճակում։

## Ծանոթագրություններ

Կատեգորիա:2017 Անգլիայում
Կատեգորիա:Լոնդոն
Կատեգորիա:Հրդեհներ Անգլիայում
Մարիո Գոնսալես

**Մարիո Գոնսալես** (, փետրվարի 25, 1996, Վիլյարկայո դե Մերինդադ դե Կաստիլյա լա Վիեխա, Իսպանիա), իսպանացի ֆուտբոլիստ, հարձակվող։ Հանդես է գալիս իսպանական «Վիլյառեալ»-ի կազմում։

## Ակումբային կարիերա
Մարիոն «Վիլյառեալ» ֆուտբոլային ակումբի սան է։ 2015 թվականին դարձել է թիմի երիտասարդական կազմի անդամ։ Երիտասարդական թիմում իր դեբյուտը նա նշել է 2015 թվականի հոկտեմբերի 11-ին՝ «*Ռեուս Դեպորտիու*»-ի դեմ խաղում։ Թիմի կազմում մասնակցել է 10 հանդիպման։

2016 թվականին Գոնսալեսը տեղափոխվել է հիմնական կազմ։ Լա Լիգա-ում իր դեբյուտը Մարիոն նշել է 2016 թվականի օգոստոսի 20-ին՝ «Գրանադա»-ի դեմ խաղում։ Հանդիպումն ավարտվել է 1-1 հաշվով, իսկ Մարիոն 90-րդ րոպեին փոխարինել է Ալեշանդրե Պատոյին։

## Միջազգային կարիերա
2013 թվականին Մարիո Գոնսալեսը հանդես է եկել Իսպանիայի Մ17 հավաքականի կազմում։ Հավաքականի կազմում մասնակցել է Եվրոպայի 2013 թվականի առաջնությանը։

## Ծանոթագրություններ

## Արտաքին հղումներ
* Էջը bdfutbol.com կայքում
* Էջը ՈՒԵՖԱ-ի պաշտոնական կայքում
* Էջը soccerway.com կայքում

Կատեգորիա:1996 ծնունդներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փետրվարի 25 ծնունդներ
Կատեգորիա:Բրագայի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Սպորտինգ Խիխոնի ֆուտբոլիստներ
Շառլ Ֆրիդել

**Շառլ Ֆրիդել** (, ), ֆրանսիացի քիմիկոս–օրգանիկ, հանքաբան։ Փարիզի ԳԱ (1878), Պետերբուրգի ԳԱ արտասահմանյան թղթակից անդամ (1894)։

1852 թվականին ավարտել է Ստրասբուրգի համալսարանը։ 1876 թվականից՝ Փարիզի համալսարանի պրոֆեսոր։ Ֆրիդելն առաջինն է սինթեզել մի շարք օրգանական միացություններ՝ կաթնաթթու՝ բրոմպրոպիոնաթթվից (1861), երկրորդային պրոպիլային սպիրտ (1862) և գլիցերին՝ ացետոնից (1873) և այլն։

Ջեյմս Մեյսոն Քրաֆթսի հետ միասին առաջարկել է արոմատիկ ածխաջրածինների ալկիլացման և ացիլացման մեթոդները։

## Ծանոթագրություններ

Կատեգորիա:Ֆրանսիացի քիմիկոսներ
Կատեգորիա:Ֆրանսիացի հանքաբաններ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Փարիզի համալսարանի շրջանավարտներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ստրասբուրգի համալսարանի շրջանավարտներ
Կատեգորիա:Բավարիայի գիտությունների ակադեմիայի անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:Ֆրանսիացի ճանապարհորդներ
Կատեգորիա:Ֆրանսիացի երկրաբաններ
Կատեգորիա:Ֆրանսիացի գիտնականներ
Կատեգորիա:Պատվո լեգեոնի շքանշանի սպաներ
Իգոր Ռյաբինինի անվան ձորակ

**Իգոր Ռյաբինինի անվան ձորակ** (), բնական պուրակ Ռուսաստանի Դաշնության Դոնի Ռոստով քաղաքի Խորհրդային շրջանում։ Ձորակի տարածքում գտնվում է դաշնային նշանակության բնապահպանական գոտի, որը պայմանավորված է նրանով, որ այստեղով է հոսում մի առու, որը վերաբերում Մյորտվի Դոնեց գետի ջրային ավազանի մասին։

## Պատմություն
Դոնի Ռոստովի Խորհրդային շրջանում գտնվող Իգոր Ռյաբինինի անվան ձորակը շրջապատված է բնակելի շենքերով ու դպրոցներով։ 2006 թվականին քաղաքային իշխանությունները խոստացան ձորակի տարածքում ստեղծել լիարժեք պուրակ, սակայն այդ գաղափարը չիրականացվեց։

2013 թվականին բնական պուրակի տարածքում, Սուրբ Գևորգ տաճարից ոչ հեռու, սկսվեց բազմահարկ բնակելի շենքի շինարարություն, որի ընթացքում հատվեց ծառերի մի մասը։ Սա առաջացրեց բազմաթիվ քաղաքացիների բացասական արձագանքը, սակայն շինարարությունը, միևնույն է, շարունակվեց։

2015 թվականի գարնանը կազմակերպվեց Իգոր Ռյաբինինի անվան ձորակի տարածքի մաքրման համաքաղաքային շաբաթօրյակ։ Նախաձեռնությամբ հանդես եկավ մոտ 40 մարդ։

2016 թվականի աշնանը հայտնի դարձավ, որ ձորակի տարածքը մաքրելու համար պատրաստվում են ծախսել ավելի քան 11 միլիոն ռուբլի։ Անցկացվելիք աշխատանքների նախագծում են գետակի հունի մաքրումը և հին ծառերն արմատախիլ անելը։ Աշխատանքների կատարումը ստանձնող կազմակերպությունը պետք է ապահովի տարածքի էկոլոգիական առողջացումը։ Պուրակի տարածքում նախատեսվում է կազմակերպել տնկարկում։

## Ծանոթագրություններ

Կատեգորիա:Դոնի Ռոստովի զբոսայգիներ
Կատեգորիա:Զբոսայգիներ այբբենական կարգով
Բեհբութ Մուստաֆաև

**Բեհբութ Մուստաֆաև** (, ), կաթոլիկ եկեղեցու պատմության մեջ առաջին ադրբեջանցին, ով օծվել է որպես կաթոլիկ հոգևորական։

## Կենսագրություն
Բեհբութ Մուստաֆաևը միջնակարգ դպրոցը ավարտելուց հետո, սովորել է Ադրբեջանի ավիացիոն ազգային ակադեմիայում։ Աշխատել է պետական մաքսային ծառայությունում։ 2008 թվականին մկրտվել է Բաքվի Մարիամ Աստվածածնի հայտնության կաթոլիկ տաճարում։ 2011 թվականին ուսման է անցել Սանկտ Պետերբուրգի «Մարիամ՝ առաքյալների թագուհի» հոգևոր դպրոցում։

2016 թվականի մայիսի 29-ին Սանկտ Պետերբուրգի Սուրբ Աստվածածնի տաճարում կայացել է նրա օծումը՝ ծառայելու Ադրբեջանի կաթոլիկ եկեղեցում։ Օծումը իրականացրել է Տիրամոր արքեպիսկոպոսության առաջնորդ Պաոլո Պեցցիի կողմից։

2017 թվականի մայիսի 7-ին Վատիկանի Սուրբ Պետրոսի տաճարում Ֆրանցիսկոս Հռոմի պապի ծիսական օգնականն է եղել Բեհբութ Մուստաֆաևը։

## Ծանոթագրություններ
Զեյն ալ-Շարաֆ Թալալ

**Զեյն ալ-Շարաֆ Թալալ** (, ), եղել է Հորդանանի թագուհին և Թալալ արքայի կինը։ Նա նաև Հուսեյն թագավորի մայրն է։

## Ընտանիք
Ծնվել է Եգիպտոսի Ալեքսանդրիա քաղաքում։ Ավրանայի և Վիջան Անիմի նահանգապետ Շերիֆ Բին Նասերի ընտանիքում։ Նրա հայրը եղել է Մեքքայի շարիֆ Ալ-Հուսեյն իբն Ալի ալ-Հաշիմի զարմիկը, իսկ մայրը Կիպրոսի նահանգապետի աղջիկը, Մեհմեդ Քյամիլ փաշայի թոռնուհին։

## Ամուսնություն և երեխաներ
Զեյնը ամուսնացել է իր զարմիկի հետ 1934 թվականի նոյեմբերի 27-ին, և նրանք ունեցել են 4 որդի և երկու դուստր։

*Հուսեյն I Իբն Թալալ (1935 թվականի նոյեմբերի 14 – 1999 թվականի փետրվարի 7)
*Արքայազն Ասմա (Մահացել է ծննդաբերության ժամանակ՝ 1937 թվականին)
*Արքայազն Մուհամեդ (ծնվել է 1940 թվականի հոկտեմբերի 2-ին)
*Արքայազն Հուսեյն (ծնվել է 1947 թվականի մարտի 20-ին)
*Արքայազն Մուհսին (Մահացել է)
*Արքայադուստ Բասմա (ծնվել է 1951 թվականի մայիսի 11-ին)

## Կարիերա
1950 ական թվականների սկզբին Զեյն թագուհին նշանակալի դեր է ունեցել Հորդանանի թագավորության քաղաքական զարգացմանը՝ իրականացնելով շատ բարեգործություններ և պաշտպանելով կանանց իրավունքները։

Նա մասնակցություն է ունեցել 1952 թվականին գրված սահմանադրությանը, որով պաշտպանել է կանանց իրավունքները և զարգացրել երկրի սոցիալ-տնտեսական վիճակը։ 1944 թվականին նա նաև ստեղծեց առաջին կանացի հասարակական միավորումը։ Նա պետությունը իր ձեռքերի մեջ պահեց նաև Աբդալա Իբն Հուսեյնի մահից հետո՝ 1951 թվականին։ Թագավորությունը Զեյնի ձեռքերում էր մինչև 1952 թվականը՝ նրա որդու թագավոր դառնալը, ով 18 տարեկան էր։

1948 թվականի Արաբա-իսրայելական պատերազմից հետո պաղեստինցիների Հորդանան փախուստից հետո, թագուհի Զեյնը օգնություն ցուցաբերեց տասնյակ հազարավոր փախստականներին։ Զեյնը իր ամբողջ կյանքի ընթացքում մեծ օգնություն է ցուցաբերել «Ում ալ Հուսեյն» մանկատանը։

## Պարգևներ
### Ազգային մրցանակներ
*  :    50pxՀուսեյն Ալիի առաջ դասի շքանշանակիր

### Օտարերկրյա մրցանակներ
*  : 50px Մալազիայի Գահի լոյալության շքանշանի տիիկն։

## Ծանոթագրություններ

## Արտաքին հղումներ
*Jordan: Al-Hashimi Dynasty - Genealogy

Կատեգորիա:Արաբ քաղաքական գործիչներ
Կատեգորիա:Եգիպտոսում ծնվածներ
Կատեգորիա:Ալեքսանդրիա քաղաքում ծնվածներ
Գործ տալ

**Գործ տալ**, ժամանակակից Հայաստանում քրեամերձ, կիսաքրեական և բուն քրեական տարրերի մոտ տարածված ժարգոնային արտահայտություն, որը արհամարհական երանգներով նկարագրում է քաղաքացուն հայտնի դարձած ենթադրյալ իրավախախտման փաստի մասին քննչական մարմիններին տեղեկություն տրամադրելու գործընթացը։

## Ծագումը
thumb|right|220px|Գումարը իր ծոցագրպանի մեջ տեղավորող կաշառակեր քաղաքացուն պատկերող լուսանկար

Հավանաբար, եզրը ծագում է գողական օրենքից, որի կանոնները պարտավոր են կատարել այդ օրենք շրջանակում «ճշտով» ապրող մարդիկ։ 1930-ականներին ԽՍՀՄ-ում կոլեկտիվացման և սովի պատճառով մեծ թափ առած և տարածված հանցավոր տարրերի և հանցավոր խմբավորումների դեմ պայքարի ուժեղացման պատճառով հանցավոր խմբերը սկսել են համախմբվել ավելի կազմակերպված միությունների։ Հանցավոր աշխարհին միաձուլող հիմնական ուժն էր իշխանության դեմ ոչ քաղաքական հակազդման և չենթարկվելու տենդենցը։ Իսկ այդ հակազդման էլիտան են դարձել «օրենքով գողերը», որոնք ինքները իրենց անվանում էին մինչխորհրդային Ռուսաստանի հանցավոր ավանդույթների պահապանները։ Գողական օրենքի հիմնական դրույթներից մեկն է՝ *իրավապահ մարմինների հետ համագործակցության անթույլատրելիությունը*։ Ժամանակի ընթացքում գողական աշխարհից ծագող որոշ եզրույթներ և արտահայտություններ դարձել են հանրության լայն շրջանակների ուշադրության առարկա, աստիճանաբար մաս կազմելով այդ հանրության քրեամերձ, կիսաքրեական տարրերի բառապաշարի, պահվածքի և մտածելակերպի մի մաս։ Նման իրադրությունը բնորոոշ էր Խորհրդային Միության գրեթե բոլոր հանրապետությունների բնակչությանը, շարունակություն գտնելով նաև 1990-ականներին անկախացած որոշ հանրապետությունների բնակչության մի մասի մոտ։

Նման քրեամերձ, կիսաքրեական, ինչպես նաև բուն քրեական տարրերի մոտ «գործ տալը», այսինքն՝ հանցագործության մասին պետական մարմիններին իրազեկելը, համարվում էր ամոթալի մի բան, իսկ «գործ տվողը»՝ իրազեկ քաղաքացին (եթե հանցագործ աշխարհի ներկայացուցիչ, ապա՝ ուղղակի պետության հետ համագործակցող քրեական տարրը) համարվում էր «գողական ընտանիքի» դավաճանը և ենթակա էր պատժի։

## Բառի կիրառությունը
### Պատգամավոր Անդրանիկ Կարապետյանի ելույթը

«Գործ տալ» արտահայտությունը և դրա հետ կապված երևույթները Հայաստանի հասարակության հանրային քննարկման առարկա են դարձել 2017 թվականի հունիսի 7-ին, երբ նորընտիր Հայաստանի 6-րդ գումարման Ազգային Ժողովի «ՀՅԴ» խմբակցության նորաթուխ պատգամավոր Անդրանիկ Կարապետյանը ելույթ է ունեցել՝ նվիրված Ազգային Ժողովում «Ազդարարման համակարգի մասին» օրինագծին։ Ինչպես նշում են որոշ աղբյուրներ, խոսքը հակակոռուպցիոն պայքարի շրջանակներում ազդարարման ինստիտուտի ներդրման մասին է, որի օրինագիծը Հայաստանի Ազգային Ժողովին է առաջարկել Հայաստանի կառավարությունը։ Օրինագծով առաջարկվում էր քաղաքացիներին հաղորդել իրենց հայտնի դարձած կոռուպցիայի մասին փաստերը և օրենքի ներքո պաշտպանել այդ հաղորդումը ներկայացրած քաղաքացիներին։ Կարապետյանը օրինագծի վերաբերյալ իր ելույթում հայտարարել էր։ Կարապետյանը օրինագծի վերաբերյալ իր ելույթում հայտարարել էր.

Այդ ելույթը քննադատության մեծ ալիք բարձրացրեց, արժանանալով քննադատության ՀՀ ԱԺ «Ելք» խմբակցության պատգամավոր Նիկոլ Փաշինյանի, Իրավաբանների հայկական ասոցիացիա կազմակերպության նախագահ Կարեն Զադոյանի և այլ գործիչների կողմից։

## Տես նաև
* Գողական օրենք

## Ծանոթագրություններ

Կատեգորիա:Քրեական ժարգոն
Կատեգորիա:Հանցագործության կանխում
Կատեգորիա:Հանցագործությունը Հայաստանում
Ուզանա

thumb|Ուզանայի ընդհանուր տեսարանը
**Ուզանա**, Բուլղարիայի աշխարհագրական կենտրոնն է, գտնվում է Գաբրովոյի մարզում, Իսպոլին լեռան ստորոտին (1524 մետր)։ Գաբրովո քաղաքից գտնվում է 22 կմ հեռավորության վրա, որտեղից Ուզանա կարելի է հասնել ասֆալտապատած ճանապարհի միջոցով։

2009 թվականից հանդիսանում է Բուլղարիայի առողջարանային համալիրներից մեկը։

1991 թվականից դարձել է Բուլղարիայի աշխարհագրական կենտրոն։ Ժամանակին Ուզանայում Բուլղարիայի դրոշի գույներով բրգաձև ցուցանակ է տեղադրված եղել՝ սպիտակ կանաչ և կարմիր։

2008 թվականին Ուզանան ընդգրկվել է «Բուլղարիայի 100 զբոսաշրջային օբյեկտների» ցանկում՝ լինելով 19-րդը։ Ցանկում ընդգրկվել են Գաբրովոյի այլ տեսարժան վայրերը, որոնցից են Հումորի և երգիծանքի տունը, Կրթության և ճարտարապետության ազգային թանգարանը («Էտիր» ():

Տեղանքն ավանդաբար զուգակցվում է բնության գրկում հանգստի հնարավարությունների հետ։ Ուզանան ընդարձակ բացատ է Բալկանյան լեռներում՝ բոլոր կողմերից շրջապատված հաճարենու դարավոր անտառներով։ Բարձրությունը ծովի մակարդակից 1220-ից 1350 մետր է, ամենաբարձր կետը Մարկով ստոլն է (1352 մ)։ Տեղանքը հարմար է հետիոտն և հեծանվային արշավների համար։ Ձմեռային հայտնի առողջավայր է. այստեղ ութ լեռնադահուկային թեքություներ (լանջեր) կան, բոլորն էլ՝ վերելակներով։ Ձյունածածկ բացատը բավականին հարմարավետ դաշտ է քայթսեֆինգի համար։ Զբոսաշրջիկները տեղավորվում են մի քանի հյուրանոցներում, «Էդելվեյս» հյուրատանը և լեռնային «Ուզանա» ու «Անտառային տուն» կացարաններում։


Պատկեր:Uzana Iz1.jpg| Բուլղարիայի աշխարհգրական կենտրոնի ցուցանակը
Պատկեր:Uzana Winter.jpg| Ուզանան ձմռանը
Պատկեր:Uzana1.jpg| Ուզանան և Տրիգլավ լեռը (2276 մետր)
Պատկեր:Uzana panorama.jpg|Ուզանայի պանորամային տեսքը
Պատկեր:Uzana from Yspolin.JPG|Ուզանան Իսպոլին լեռան գագաթից


## Արտաքին հղումներ
* «Ուզանայի» տեղեկատվական կենտրոն 
* Գաբրովոյի մարզի

Կատեգորիա:Բուլղարիայի առողջարաններ
Դեյզի Ռիդլի

**Դեյզի Իզաբել Ռիդլի** (, ), անգլիացի դերասանուհի, ով մեծ ճանաչում է ստացել խաղալով Ռեյի դերը` «Աստղային պատերազմներ։ Ուժի արթնացում» ֆիլմում։

## Պատանեկություն
Ռիդլին ծնվել է Վեսթմինսթերում, Լոնդոնում։ Նրա մայրը, Լուիզա Ֆոկներ-Կորբեթը, աշխատում էր ներքին կապի ոլորտում, հայրը, Քրիս Ռիդլին, մասնագիտությամբ լուսանկարիչ էր։ Դեյզին ( —  Մարգարտածաղիկ) հինգ երեխաներից ամենափոքրն է, ունի երկու հարազատ քույր — Կիկա-Ռոուզ ( — Կիկա-Վարդ) և Փոփին ( — Խաշխաշ) — և հոր նախկին ամուսնությունից երկու արյունակցական քույր։ Կիկա-Ռոուզը մասնագիտությամբ մոդելուհի է և աշխատում է Models 1 գործակալությունում։ Նրա ազգական պապիկը - Արնոլդ Ռիդլին, հայտնի է եղել բրիտանական «Հայրական բանակ» (1968-77) սիթքոմից։ Դեյզին նաև Թրինգ Պարկ դպրոցում այցելել է պարի դասերի, Հարթֆորդշիրում, որը ավարտել է 2010 թվականին։

## Կարիերա
Ռիդլին հայտնվել է «Պարոն Սելֆրիջ», «Համր ականատեսը», «Աղետ» և «Երիտասարդները» հեռուստասերիալներում։ Նկարահանվել է կարճամետրաժ Blue season ֆիլմում, որը թողարկվել է Sci-Fi-London կինոփառատոնի ժամանակ, կարճամետրաժ ֆիլմերի 48-ժամյա մրցույթի շրջանակներում։ Խաղացել է Lifesaver-ի երրորդ մինի-ֆիլմում գլխավոր հերոսուհու դերը, երեք էպիզոդից բաղկացած ինտերակտիվ ֆիլմ առաջին օգնության մասին, նոմինացվել է Բրիտանական ակադեմիայի մրցանակին։ Նրան կարելի է տեսնել նաև Ուայլի ռեպերի Lights On երաժշտական տեսանյութում։

2014 թվականի ապրիլին հայտարարվեց, որ Ռիդլին կմարմնավորի Ռեյի դերը, Աստղային պատերազմներ։ Ուժի արթնացում ֆիլմի գլխավոր դերերից մեկը։ Նրա դերի կատարումը հաստատվեց 2014 թվականի փետրվարին։ Ռիդլիին ընտրելը ռեժիսոր Ջ. Ջ. Աբրամսի կողմից համարվեց մտածված քայլ, ով ցանկանում էր կրկնել գլխավոր դերերի բաշխումը անհայտ դերասանների միջև, որը առաջին անգամ արել էր Ջորջ Լուկասը Աստղային պատերազմների առաջին ֆիլմում 1977 թվականին։ Ռիդլին նաև կատարում է Ռեյի դերը «Աստղային պատերազմներ»-ի էպիզոդ VIII ֆիլմում, որը նախատեսվում է թողարկել 2017 թվականին։

Մի քանի մրցույթային առաջարկներ ստանալուց հետո, Ռիդլին 2014 թվականի օգոստոսին իր առաջին Jonathan Arun գործակալությունից տեղափոխվեց United Talent Agency: 2014 թվականի հոկտեմբերին, UTA-ի հետ երկու տարվա աշխատանքից հետո, պայմանագիր կնքեց Creative Artists Agency գործակալության հետ։

## Անձնական կյանք
Ռիդլիի ընտանիքը Վեսթմինսթերում, Լոնդոնում ունեն իրենց սեփական տունը։ 2016 թվականին Դեյզին սոցցանցերում հայտարարեց, որ նա երկար տարիներ տառապել է էնդոմետրիոզով և ձվարանների պոլիկիստոզով։

## Ֆիլմագրություն

## Մրցանակներ և նոմինացիաներ
«Աստղային պատերազմներ։ Ուժի արթնացում» ֆիլմում Ռեյի դերը մարմնավորելու համար դերասանուհին միանգամից արժանացավ MTV Movie Awards 2016-ի կողմից 4 նոմինացիաների, հաղթելով դրանցից մեկում

Ծանոթագրություն - MTV Movie Awards 2016 մրցանակի լավագույն մարտ նոմինացիան, եղել է Ռեյի (Դեյզի Ռիդլի) և Քայլո Ռենի (Ադամ Դրայվեր) միջև մարտը։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի անգլիացի դերասանուհիներ
Կատեգորիա:90-ականների ծնունդներ
Կատեգորիա:Անգլիացի դերասանուհիներ
Կատեգորիա:Անգլիացի երգչուհիներ
Կատեգորիա:Անգլիացի կինոդերասանուհիներ
Ջիրոլամո Ֆրեսկոբալդի

**Ջիրոլամո Ֆրեսկոբալդի** (, ),
իտալացի կոմպոզիտոր և երգեհոնահար։

Համերգներ է տվել Եվրոպայում։ 1608 թվականից Հռոմի Ս․ Պետրոս տաճարի երգեհոնահար։ Հեղինակ է երգեհոնի (ֆանտազիաներ, տոկկատներ, կանցոններ, ռիչերկարներ), կլավեսինի (պրելյուդներ, ֆուգաներ, պարտիաներ) համար բազմաթիվ պիեսների, նաև վոկալ երաժշտության։ Հարստացրել է երգեհոնի նվագացանկը, հիմք դրել ազատ ոճին՝ ստեղծելով մելոդիկայի նոր տեսակ և զարգացնելով ֆոլգայի ձևը։

Իտալական երգեհոնային դպրոցի հիմնադիրն է (հետագայում նրան անվանել են «իտալական Բախ»)։ Ֆրեսկոբալդին ազդեցություն է գործել երգեհոնահարների հետագա սերունդների վրա։

## Գրականություն
* Друскин М․, Клавирная музыка, Л․, 1960; 
* Machabey A․ G․ Frescobaldi Ferrarensis (1583–1643)

## Արտաքին հղումներ
* Frescobaldi Thematic Catalogue Online (ed. by Alexander Silbiger)
* HOASM: Girolamo Frescobaldi
## Ծանոթագրություններ

Կատեգորիա:Իտալացի կոմպոզիտորներ
Կատեգորիա:1583 ծնունդներ
Կատեգորիա:Իտալացի երգեհոնահարներ
Կատեգորիա:Իտալացի կլավեսինահարներ
Շառլ Բուշար

**Շառլ Բուշար** (, , ), կանադացի հրամանատար։

## Կենսագրություն

### Կրթություն

Ավարտել է Զինված Ուժերի շտաբային դպրոցը, Ցամաքային ուժերի հրամանատարաշտաբային քոլեջը և անցել է Ազգային ռազմավարական ու ՌՕՈւ համակցված հրամանատարական դասընթացներ։
Հարվարդի համալսարանում միջազգային և ազգային անվտանգության ոլորտում ղեկավարների բարձրագույն օղակի հավաքային ծրագրերին։

Մանիտոբյան համալսարանի քաղաքական գիտությունների բակալավր է։

### Զինվորական ծառայություն

1974 թվականին ծառայության է անցնում Կանադայի զինված ուժերում։

1976 թվականին ավարտում է պատրաստությունը և դառնում ուղղաթիռի օդաչու։

Նա տարբեր պաշտոններում ծառայել է 427-րդ մարտավարական (Օնտարիո) և 403-րդ օպերատիվ-ուսումնական ուղղաթիռային էսկադրիլիաներում (Նյու Բրանսուիկ)։

Ղեկավարել է Լարում (Գերմանիա) գտնվող 444-րդ մարտավարական ուղղաթիռային էսկադրիլիան։ ՌՕՈւ-ում ծառայել է որպես ավագ շտաբային սպա և շտաբի պետի տեղակալ։ Նա նաև ծառայել է որպես Ազգային պաշտպանության շտաբի սպա, հանդիսանում է Հյուսիսային Ամերիկայի օդատիեզերական պաշտպանության մայրցամաքային մասի հրամանատարի տեղակալը (Ֆլորիդա), 1-ին կանադական ավիացիոն դիվիզիայի հրամանատարն է, կանադական օդատիերեզական պաշտպանության և միավորված ուժերի օդային բաղադրիչի հրամանատար։

2007 թվականի հունիսից ՀԱՕՊ-ի (Հյուսիսային Ամերիկայի օդատիեզերական պաշտպանության) հրամանատարի տեղակալն է։

2009 թվականից Նեապոլում գործող ՆԱՏՕ-ի համատեղ ուժերի հրամանատարի տեղակալն է։

2011 թվականի մարտի 25-ից Կանադայի Պաշտպանության նախարար Պիտեր Մաքքեյը հայտարարեց, որ Լիբիայում ՆԱՏՕ-ի մարտական գործողությունները կղեկավարի գեներալ-լեյտենանտ Շառլ Բուշարը։

## Պարգևներ
* «Ռազմական ծառայության համար» շքանշան (Կանադա, 2006 թվական)
* «Պատվո լեգիոնի» շքանշքան (ԱՄՆ, 2004 թվական)

## Ծանոթագրություններ

## Արտաքին հղումներ
* J.J.C. (Charlie) Bouchard, CMM, CD 
* Lieutenant-general Bouchard J.J.C. , CMM, CD, Deputy Commander Allied joint force command Naples 
* Allied Joint Force Command Naples

Կատեգորիա:Հարվարդի համալսարանի շրջանավարտներ
Կատեգորիա:Գեներալ-լեյտենանտներ
Կատեգորիա:Պատվո լեգեոնի շքանշանի ասպետներ
Փշափ

**Փշափ** (նաև` Փշապի, աբխազերեն՝ Пшап, վրացերեն՝ ფშაფი), գյուղ Աբխազիայի Գուլրիփշի շրջանում, Գուլրիփշից 5 կմ հարավ-արևելք։ Գտնվում է Սև ծովի Սուխումի ծովախորշի ափին, ծովի մակարդակից 60 մ բարձրության վրա։

## Բնակչությունը
1959 թվականի տվյալներով, գյուղն ուներ 515 բնակիչ, հիմնականում հայեր և վրացիներ, իսկ 1989 թվականին՝ 1038 բնակիչ, կրկին հիմնականում հայեր և վրացիներ։

2011 թվականի հաշվառումների համաձայն, գյուղում ապրում էր 2582 մարդ, որից 2305 (89,3%) - հայեր, 209 (8,1%) - աբխազներ, 26 (1,0%) - ռուսներ, 21 (0,8%) - վրացիներ, 10 (0,4%) - հույներ, 4 (0,2%) - ուկրաինացիներ և 7 (0,3%) այլ ազգերի ներկայացուցիչներ։

Բնակիչներն զբաղվում են ծխախոտի, եգիպտացորենի, թեյի, բանջարաբոստանային և ցիտրուսային կուլտուրաների մշակությամբ, այգեգործությամբ, անասնապահությամբ և շերամապահությամբ։ Գյուղն ունի ութամյա դպրոց և ակումբ։

Հայերը եկել են շրջակա գյուղերից` 1930 թվականին։

Փշափում է ծնվել վրաց հայտնի ըմբշամարտիկ Էլդար Կուրտանիձեն։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Սիլվիա Մունտ

**Սիլվիա Մունտ Քևեդո** (, ), կատալոնական թատրոնի, կինոյի և հեռուստատեսության դերասանուհի, նաև կինոռեժիսոր։ 
Սիլվիա Մունտը երկու անգամ արժանացել է «Գոյա» մրցանակին լավագույն կնոջ դերի համար։ Սովորել է դասական և ժամանակակից պարեր։ Ուսումնասիրել է հոգեբանություն։ Առաջին անգամ ելույթ է ունեցել 16 տարեկանում բալետային բեմում, արդեն 20 տարեկանում զբաղվել է դերասանական վարպետությամբ։ Առաջին անգամ խաղացել է կինոյում 1977 թվականին։

## Ֆիլմագրություն
### Դերասանուհի
* 2007 — *Pretextos*
* 2006 — *Remake*
* 2001 — L’Aîné des Ferchaux
* 2000 — *Aunque tú no lo sepas*
* 1999 — *El viaje de Arián*
* 1998 — *Subjudice*
* 1997 — *El faro*
* 1996 — *El dominio de los sentidos*
* 1996 — *Una piraña en el bidé*
* 1996 — *Secretos del corazón*
* 1996 — *Todo está oscuro*
* 1995 — *Asunto interno*
* 1995 — *Éxtasis*
* 1995 — *Razones sentimentales*
* 1994 — *La pasión turca*
* 1994 — *El rey del río*
* 1994 — *El porqué de las cosas*
* 1993 — *Nexo*
* 1993 — *Los baúles del retorno*
* 1993 — *Lazos de sangre*
* 1992 — *Cucarachas*
* 1992 — *El cazador furtivo*
* 1991 — *Alas de mariposa*
* 1991 — *Los papeles de Aspern*
* 1987 — *Quimera*
* 1985 — *Golfo de Vizcaya*
* 1984 — *Bajo en nicotina*
* 1984 — *Le grand voyage*
* 1983 — *Soldados de plomo*
* 1983 — *Sal gorda*
* 1983 — *Akelarre*
* 1982 — *Pares y nones*
* 1981 — *La plaza del diamante*

### Ռեժիսոր
* 2007 — Pretextos
* 2003 — Elena Dimitrievna Diakonova. Gala
* 1999 — Lalia
* 1998 — Déjeme que le cuente

## Ծանոթագրություններ

## Արտաքին հղումներ
* 

Կատեգորիա:Անձինք այբբենական կարգով
Կատեգորիա:Մարտի 24 ծնունդներ
Կատեգորիա:1957 ծնունդներ
Կատեգորիա:Բարսելոնա քաղաքում ծնվածներ
Կատեգորիա:Իսպանացի դերասանուհիներ
Կատեգորիա:Իսպանացի ռեժիսորներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի կին կինոռեժիսորներ
Մարի ալ-Ատրաշ

**Մարի ալ-Ատրաշ** (), պաղեստինցի լողորդ։ Մասնակցել է 2016 թվականի օլիմպիական խաղերին՝ մրցելով կանանց 50 մետր լողավազքին։ Նա կարողացել է զբաղեցնել 62-րդ տեղը՝ լողալով տարածությունը 28.76 վայրկյանում։ Մասնակցություն չի ունեցել կիսաեզրափակիչներին, սակայն փակման արարողության ժամանակ բարձրացրել է Պաղեստինի դրոշը։

## Ծանոթագրություններ
Բուլղարիայի կանաչների կուսակցություն

**Բուլղարիայի կանաչների կուսակցություն** (), բուլղարական քաղաքական կուսակցություն, որը հիմնադրվել է 2008 թվականին։ Կուսակցական գլխավոր շտաբը գտնվում է Բուլղարիայի մայրաքաղաք Սոֆիայում։

## Պատմություն
Բուլղարիայի կանաչների կուսակցությունը հիմնադրվել է 2008 թվականին, որպես ոչ կառավարչական կազմակերպություն։ Վերջինիս անդամների աշխատանքի ոլորտներն են շրջակա միջավայրի պահպանությունը, համընդհանուր իրավունքների երաշխիքները և մարդակենտրոնությունը։

Հասարակական կազմակերպությունը քաղաքական կուսակցություն դարձել է միայն որոշակի լիազորությունների շրջանակ ստանալու և ազդեցություն ունենալու համար։ Կուսակցության կարևորագույն մոտիվացիաներն են Բուլղարիայի Հանրապետության տարբեր քաղաքական համակարգերի թերությունների քննադատությունը, այդ թվում՝ համատարած կոռուպցիայի, ժողովրդավարական վերահսկողության բացակայության և պետական կառույցների անվճռականության քննադատությունը։

Քաղաքական կուսակցությունն իր անդրանիկ նիստը գումարել է 2008 թվականի մայիսին Բուլղարիայի մայրաքաղաքում՝ Սոֆիայում։ Հետագա երեք ամիսների ընթացքում կուսակցության շարքերը համալրել են ավելի քան 6000 անդամներ։ Համաձայն կուսակցության կանոնադրության՝ քաղաքական ուժն ունի երեք համանախագահներ, որոնք ունեն հավասար իրավունքներ։

## Ընտրությունների վիճակագրություն

## Տես նաև
* Հայաստանի կանաչների միություն

## Ծանոթագրություններ

## Արտաքին հղումներ
* Բուլղարիայի կանաչների կուսակցության պաշտոնական կայքը  
* Կազմակերպության և կուսակցության ծրագրային կազմավորումները 
* Բուլղարիայի «Կանաչներ» կուսակցությունը 

Կատեգորիա:Բուլղարիայի կուսակցություններ
Կատեգորիա:Բնապահպանական կազմակերպություններ
Միհրան Հակոբյան (պատգամավոր)

**Միհրան Տարոնի Հակոբյան** (), հայ պատմաբան, քաղաքական գործիչ, ՀՀ ԱԺ 6-րդ գումարման պատգամավոր (անկուսակցական , «ՀՀԿ» խմբակցություն)։ Պատմական գիտությունների թեկնածու։

## Կենսագրություն
Ծնվել է 1984 թվականի հուլիսի 15-ին Երևանում, Հայկական ԽՍՀ։

2011 թվականից Հայաստանի Հանրապետական կուսակցության խորհրդի անդամ է։

### Կրթություն
* 2004 թվականին ավարտել է ԵՊՀ միջազգային հարաբերությունների ֆակուլտետի բակալավրիատը։
* 2006 թվականին ավարտել է ԵՊՀ միջազգային հարաբերությունների ֆակուլտետի մագիստրատուրան։
* 2009 թվականին ավարտել է ԵՊՀ միջազգային հարաբերությունների ֆակուլտետի ասպիրանտուրան։ Պատմական գիտությունների թեկնածու։ 
* 2007-2008 թվականներին մասնակցել է ԵԽ քաղաքական հետազոտությունների երևանյան դպրոցի դասընթացներին։

### Աշխատանքային գործունեություն
* 2003-2005 թվականներին եղել է «Երկիր» և «168 ժամ» թերթերի թղթակից։ 
* 2006-2012 թվականներին աշխատել է ԵՊՀ ուսանողների հետ տարվող աշխատանքների բաժնի վարիչ։
* 2011-2014 թվականներին եղել է ՀՀ վարչապետի օգնական։ 
* 2014-2015 թվականներին աշխատել է «Արմենիա» հեռուստաընկերությունում՝ «Ժամը» լրատվականի պրոդյուսեր։ 
* 2015-2017 թվականներին աշխատել է «Արարատ» հեռուստաընկերությունում որպես լրատվական-քաղաքական ծրագրերի տնօրեն։ 
* 2008 թվականից դասավանդում է ԵՊՀ միջազգային հարաբերությունների և արևելագիտության ֆակուլտետներում։ 
* 2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՀԿ համապետական ընտրական ցուցակով։ ՀՀ ԱԺ 6-րդ գումարման Եվրոպական ինտեգրման հարցերի մշտական հանձնաժողովի անդամ է։
* 2019 թ․ դուրս է եկել ՀՀԿ-ից ու քաղաքականությունից, դադարել է լինել պատգամավոր, հիմնադրել է «Քառյակ մեդիան»։

### Հասարակական գործունեություն
2004 թվականին ընտրվել է ԵՊՀ ուսանողական խորհրդի նախագահ։ 2009-2012 թվականներին եղել է «ԵՊՀ շրջանավարտների միավորում» հասարակական կազմակերպության նախագահի խորհրդական։ 
 
## Ընտանիք
Ամուսնացած է։

## Պարգևներ
Ստացել է հետևյալ պարգևները.
* ԵՊՀ ոսկե մեդալ (2009)
* ՀՀ վարչապետի հուշամեդալ (2014)

## Ծանոթագրություններ

Կատեգորիա:ՀՀԿ անդամներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Հայ պատմաբաններ
Կատեգորիա:Պատմական գիտությունների թեկնածուներ
Կատեգորիա:ԵՊՀ միջազգային հարաբերությունների ֆակուլտետի շրջանավարտներ
Կատեգորիա:Հայ քաղաքական գործիչներ
Կատեգորիա:ՀՀ վարչապետի հուշամեդալակիրներ
Սեն Ժիրոն (այլ կիրառումներ)

**Սեն Ժիրոն**, կարող է վերաբերել՝
* Սեն Ժիրոն - համայնք Ֆրանսիայում
* Սեն Ժիրոն - կանտոն Ֆրանսիայում
* Սեն Ժիրոն - շրջան Ֆրանսիայում
Սեն Լու (այլ կիրառումներ)

**Սեն Լու**, կարող է վերաբերել՝
* Սեն Լու - համայնք Ֆրանսիայում, որը գտնվում է Օվերն մարզի Ալյեի գավառում
* Սեն Լու - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Հովհաննես Աստվածաբան եկեղեցի (Տիտովկա)

**Հովհաննես Աստվածաբան եկեղեցի (Մարգարե Հովհաննես Աստվածաբան եկեղեցի)** (), ավերված ուղղափառ տաճար Ռուսաստանի Ռոստովի մարզի Միլլերովսկի շրջանի Տիտովկա սլոբոդայում։

## Պատմություն

Տաճարը կառուցվել է 1878 թվականին ակադեմիկոս, Սանկտ Պետերբուրգի գեղարվեստի ակադեմիայի պրոֆեսոր, ճարտարապետ Կոնստանտին Տոնի տիպային նախագծով և Դոնում ռուս-բյուզանդական ոճի եկեղեցու նմուշ է։ Ռուս-բյուզանդական ոճի փոքրաթիվ պահպանված շինություններից մեկն է։

Եկեղեցին խոնարհվում էր մեկ սրբի։ Նրա ծխական համայնքը կազմում էին մոտակա Ֆրոլով, Նազդրովսկի և Ալեքսանդրովսկի խուտորների հավատացյալները։ 1877 թվականից տաճարին կից գործել է գյուղական ծխական ուսումնարան։

Գոյության ողջ ընթացքում տաճարը երբեք չի վերակառուցվել, Քաղաքացիական պատերազմի ժամանակ վերածվել է հացահատկի շտեմարանի։ Հայրենական մեծ պատերազմի տարիներին տաճարի շենքը չի տուժել։ Այնտեղ պահպանվել են ներքին որմնանկարների առանձին տարրեր, որոշ պատուհաններին` կառուցելիս տեղադրված ճաղավանդակները։

1966 թվականին Միլլերովսկի շրջգործկոմի որոշմամբ եկեղեցին փակվեց։ Այն պատրաստվում էին վերածել գյուղական ակումբի, բայց կրկին օգտագործեցին որպես հացահատկի պահեստ։ Ավելի ուշ տաճարը լքվեց։ 1990-ական թվականներին տեղի բնակիչները տաճարի վերակառուցման համար փորձել են միջոցներ հավաքել, բայց դա նրանց չի հաջողվել։

2015 թվականի հուլիսին, Միլլերովսկի շրջանի գործակալ քահանա Սերգի Սոշկինի Տիտովսկոյե գյուղական բնակավայր կատարած այցի ընթացքում, քննարկվել է բնակավայրի տարածքում աղոթքասենյակ ստեղծելու մասին հարցը։ Հաստատվել է ընտրված շինության վերակառուցման և այն աղոթքասենյակ դարձնելու հատակագիծը։ Տիտովկայի ավերված տաճար կատարած շրջայցից հետո որոշվել է սկսել տեղեկություններ հավաքագրել տաճարի վերականգնման հնարավորության մասին։

Տիտովկայի միջնակարգ դպրոցի թանգարանում հայտնի տաճարին հատկացված է հատուկ տեղ, որտեղ պահվում է 1960-ական թվականներին ապամոնտաժված երեք զանգերից մեկը։

Ըստ գավառագետ Պ. Ա. Պոնոմարյովի՝ «Միլլերովսկի շրջանում եկեղեցիների փակումը և եկեղեցական արժեքների առգրավումը ձգվեց երկար տարիներ։ Ամենավերջինը փակել են Հովհաննես Աստվածաբան եկեղեցին Տիտովկա սլոբոդայում և Սուրբ Նիկողայոս եկեղեցին Մալչևսկո-Պոլնենսկայա սլոբոդայում»։

## Աղբյուրներ
* *Кириллов А.* Донская епархия в ее настоящем положении. Новочеркасск, 1896.

## Ծանոթագրություններ

## Արտաքին հղումներ
* Храм «Иоанна Богослова» село Титовка (видео)
* В слободе Титовка прошел массовый субботник по уборке территории у храма Иоанна Богослова

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:19-րդ դարի կրոնական կառույցներ
Նիկոլայ Բատրանեց

**Նիկոլայ Բատրանեց** (, ), Առաջին համաշխարհային պատերազմի հերոս, Սուրբ Գեորգիի 4-րդ աստիճանի շքանշանի ասպետ։

## Կենսագրություն
Կրթությունը ստացել է Կիևի Վլադիմիրյան կադետական կորպուսում։ Ծառայության է անցել 1889 թվականի սեպտեմբերի 1-ին։ Ավարտել է Պավլովյան 1-ին ռազմական ուսումնարանը (1891): Գործուղվել է 10-րդ հրետանային բրիգադա։ Պոդպորուչիկ (05.08.1891): Պորուչիկ (10.08.1894): Շտաբս-Կապիտան (19.07.1898):

Ավարտել է Գլխավոր Շտաբի Ակադեմիան (1902 թվական, 1-ին կարգով)։ 28.05.1902 թվականին ստացել է կապիտանի կոչում, ճամբարային հավաքներն անցել է Վարշավյան զինվորական օկրուգում։ Վաշտի հրամանատարական ցենզը անցել է 205-րդ Իզմաիլովյան ռեզերվային գումարտակում (01.11.1902 -01.05.1904): Եղել է 69-րդ հետևակային դիվիզիայի շտաբի ավագ համհարզ (03.09.1904-08.10.1905), Օդեսայի ռազմական օկրուգի շտաբի ավագ համհարզի օգնական (08.10.1905-27.06.1906): 02.04.1906 թվականին ստացել է փոխգնդապետի կոչում, այնուհետև եղել 1-ին Թուրքեստանյան բանակային կերպուսի շտաբի հատուկ հանձնարարություններով շտաբ-սպա (27.06.1906-02.12.1911), 18.04.1910 թվականից` գնդապետ։

## Առաջին համաշխարհային պատերազմ
19-րդ բանակային կորպուսի շտաբի հատուկ հանձնարարություններով` շտաբ-սպա (02.12.1911 -09.02.1914 ): 35-րդ հետևակային դիվիզիայի շտաբի պետ (09.02.1914 թվականից)։ Նեժինսկի 137-րդ հետևակային գնդի հրամանատար։ Պարգևատրվել է Գեորգիևյան զենքով (10.11.1915), 22.12.1915 թվականից Օխոտյան 43-րդ հետևակային գնդի հրամանատար։ Պրուտի գետանցման Ստրելեցկիյ կուտ գյուղի մոտ ամրացված դիրքերի գրավման համար պարգևատրվել է Սուրբ Գեորգիի 4-րդ աստիճանի շքանշանով։

Գեներալ-մայոր (հր. 20.10.1916, 17.06.1916), եղել է Կիևյան ռազմական օկրուգի շտաբի պաշտոնների ռեզերվում (25.10.1916 թվականից)։ 26-րդ բանակային կորպուսի շտաբի պետ (12.05-28.08.1917), 4-րդ հրաձգային դիվիզիայի հրամանատար (28.08.1917 թվականից). 1917 թվականի դեկտեմբերից` «ուկրաինացված» զորամասի հրամանատար։

## Քաղաքացիական պատերազմ
Հանդես է եկել Ռուսաստանի հարավի զինված ուժերի Կամավորական բանակում, 13.11.1918 թվականից` Ռուսաստանի հարավի զինված ուժերի Գլխավոր հրամանատարական շտաբի պաշտոնների ռեզերվում, 22.01.1919 թվականից` Հարավարևմտյան երկրամասի զորքերի (Օդեսա) շտաբի պաշտոնների ռեզերվում, 12.02.1919 թվականից` Ռուսաստանի հարավի զինված ուժերի Ռուսական բանակի Գլխավոր հրամանատարական շտաբի հերթապահ գեներալի բաժնում, մինչև Ղրիմից էվակուացումը։ Էվակուացվել է Կատարո (Հարավսլավիա) «Իստեռն-Վիկտոր» նավով։
Մահացել է 1930 թվականից հետո։

## Գրականություն
* А.А. Брусилов «Мои воспоминания. Брусиловский прорыв», изд.«Эксмо», 2013 г.
* А. И. Григоров — Рязанская Книга Памяти Великой войны 1914—1918 годов. Послужной список.

## Արտաքին հղումներ
* Батранец Николай Леонтьевич
* Батранец Николай Леонтьевич 

Կատեգորիա:Ռուս ռազմական գործիչներ
Կատեգորիա:Առաջին համաշխարհային պատերազմի մասնակիցներ
Կատեգորիա:20-րդ դարի մահեր
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Լեգանես ՖԱ

**«Դեպորտիվո Լեգանես»** (իսպ.՝ Club Deportivo Leganés), իսպանական ֆուտբոլային ակումբ Լեգանեսից։ Ստեղծվել է 1928 թվականի հունիսի 26-ին և ներկայումս հանդես է գալիս Լա Լիգայում։ Տնային խաղերն անցկացնում է Մունիսիպալ դե Բուտարկ մարզադաշտում։

## Վերջին մրցաշրջանների արդյունքները

## Ներկա կազմ
*2017 թվականի սեպտեմբերի 1-ի դրությամբ*

 
 

 13px|Ավագ

 

 (վարձավճարով Սելտա Վիգոյից)
 (վարձավճարով Օլիմպոյից)

 

 (վարձավճարով Գենկից)

 (վարձավճարով Ռեալ Սոսիեդադից)
 (վարձավճարով Գրանադայից)
 

 (վարձավճարով Բետիսից)
 (վարձավճարով Ուոթֆորդից)
 15px

## Նվաճումներ
* Սեգունդա Դիվիզիոն B. 1992-1993
* Տերսերա Դիվիզիոն. 1985-1986

## Արտաքին հղումներ
* Լեգանեսի պաշտոնական կայքը 
* Լեգանեսի պաշտոնական Ֆեյսբուքի էջը
* Լեգանեսի պաշտոնական Տվիտերի էջը
* Լեգանեսի պաշտոնական Ինստագրամի էջը
* Լեգանեսի պաշտոնական Յություբի էջը
* Լեգանեսի պաշտոնական ԳուգլՊլյուսի էջը
* Լեգանեսը Լա Լիգայի կայքում
* Լեգանեսը UEFA.com-ում
* Լեգանեսը transfermarkt-ում
* Լեգանեսը soccerway.com կայքում
* Լեգանեսը futbol24-ում

Կատեգորիա:Սեգունդայում եղած ակումբներ
Կատեգորիա:Իսպանական ֆուտբոլային ակումբներ
Կատեգորիա:1928 հիմնադրումներ Իսպանիայում
Կատեգորիա:Մադրիդ ինքնավար համայնքի ֆուտբոլային ակումբներ
Կատեգորիա:Լեգանես ՖԱ
Սուրբ Նիկողայոս եկեղեցի (Մալչևսկո-Պոլնենսկայա)

**Սուրբ Նիկողայոս եկեղեցի (Նիկողայոս Հրաշագործի եկեղեցի)** (), կորսված ուղղափառ տաճար ՌԴ Ռոստովի մարզի Միլլերովսկի շրջանի Մալչևսկո-Պոլնենսկայա սլոբոդայում։ Ռոստովի մարզի մշակութային ժառանգության օբյեկտ է։

## Պատմություն

Առաջին` փայտե եկեղեցին սլոբոդայում կառուցվել է XVIII դարի վերջին և այրվել 1803 թվականին։ 1822 թվականին ռազմական ավագներ Պետրոս և Միխայիլ Մալչևսկիների միջոցներով կառուցվել է զանգակատնով նոր տաճար (կիսով չափ քարե` փայտե վերնամասով)։ Սուրբ Նիկողայոս նոր քարե եկեղեցին կառուցվել է սլոբոդայում 1902 թվականին։ 1907 թվականին ընդլայնվել են նրա կողմնասեղանները։ 1911 թվականին կառուցվել է եկեղեցական պահականոցը։

Եկեղեցին վերապրել է հեղափոխությունը և քաղաքացիական պատերազմը։ 1938 թվականին փակվել է, բայց Հայրենական մեծ պատերազմի տարիներին կրկին սկսել է գործել։ Ծառայությունն այնտեղ շարունակվել է մինչև 1960 թվականը, երբ եկել են խրուշչովյան ժամանակները։ Տաճարը փակվել է և 1966 թվականին քանդվել։ Երկար ժամանակ գտնվել է փլատակների մեջ։

Եկեղեցու շենքը փոխանցվել է Կալինինի անվան կոլտնտեսությանը։ Եկեղեցական գույքի առարկաներից շատերը տարվել են Չերտկովո գյուղի գործող Նիկողոսյան աղոթատուն։ Եկեղեցու շենքն օգտագործվել է որպես կոլտնտեսության հացահատկի պահեստ։ 2011 թվականի հունիսին տաճարը վերականգնելու նպատակով սկսվել է դրամահավաք։ Վերակառուցումը սկսվել է գմբեթի վերանորոգումից։ Ըստ 2017 թվականի տվյալների՝ վերականգնումը դեռ չի ավարտվել։ Վերանորոգման համար շարունակվում է դրամահավաքը։

Ըստ գավառագետ Պ. Ա. Պոնոմարյովի՝ «Միլլերովսկի շրջանում եկեղեցիների փակումը և եկեղեցական արժեքների առգրավումը ձգվեց երկար տարիներ։ Ամենավերջինը փակել են Հովհաննես Աստվածաբան եկեղեցին Տիտովկա սլոբոդայում և Սուրբ Նիկողայոս եկեղեցին Մալչևսկո-Պոլնենսկայա սլոբոդայում»։

## Գրականություն
* *Кириллов А.* Донская епархия в её настоящем положении. Новочеркасск, 1896.

## Ծանոթագրություններ

## Արտաքին հղումներ
* Историческая справка по Миллеровскому району 
* Благочинный приходов Миллеровского округа осмотрел разрушенный храм Святителя Николая Чудотворца в слободе Мальчевско-Полненская 

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Ֆրեոն

thumb|Ֆրեոնով տարատեսակ բալոններ
**Ֆրեոն** (, լատ․ frigus - ցուրտ, սառնամանիք), հալոգեն պարունակող ալիֆատիկ հագեցած ածխաջրածինների տեխնիկական անվանումը։

## Ֆիզիկական հատկություններ
upright=1.5|thumb|Մեկանգամյա օգտագործման սառնագենտի բալոններ`R-134A, R-404A, R-410A, R-507, R-407C.
Անգույն գազեր (օրինակ, CCI2F2, եռման ջերմաստիճանը՝ –29,8&nbsp;°C) կամ ցնդող հեղուկներ են (օրինակ, CCI3F, եռման ջերմաստիճանը՝ 23,8&nbsp;°C)։ Ջրում իներտ են, չայրվող, ոչ պայթուցիկ, մետաղների մեծ մասի հետ ռեակցիայի մեջ չեն մտնում։

Թունավոր չեն։ Օգտագործվում են հիմնականում որպես սառնագենտներ։

## Քիմիական հատկություններ
Մաքուր ֆրեոնները քիմիապես համեմատաբար իներտ են, ուստի դրանք չեն այրվում օդում, պայթուցիկ չեն նույնիսկ բաց կրակի հետ շփման մեջ, սակայն ակտիվորեն համագործակցում են ալկալային մետաղների, մաքուր ալյումինի, մագնեզիումի, մագնեզիումի համաձուլվածքների հետ։ Արգելվում է ճնշման ներքո օդի կամ թթվածնի հետ խառնուրդների ձևավորումը և 200&nbsp;°C- ից բարձր տաքացվող մետաղի հետ շփումը։ Երբ ֆրեոնները տաքանում են 250&nbsp;°C- ից բարձր, առաջանում են թունավոր արտադրանքներ ՝ հիդրոքլորային կամ ջրածինաթթու (HCl, HF), հալոգեն-ֆոսգեներ (օրինակ ՝ COCl2 ֆոսգեն, որն օգտագործվել է որպես քիմիական միջոց Առաջին համաշխարհային պատերազմի ժամանակ)։ Ֆրեոնները, որոնք խառնվում են յուղերով, կախված բաղադրությունից, հրդեհավտանգ են։

Դիմացկուն են թթուների և ալկալիների ազդեցությանը։

**Մեթանային շարքի ֆրեոնների հիմնական ֆիզիկական հատկությունները**


## Ծանոթագրություններ

Կատեգորիա:Ածխաջրածիններ
Կատեգորիա:Լուծիչներ
Սեն Մարսել (այլ կիրառումներ)

**Սեն Մարսել**, կարող է վերաբերել՝
* Սեն Մարսել - կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիլար լե Դոմբ կանտոնի կազմի մեջ։ Պերոնի շրջանի Բուրկ ան Բրես նահանգում
* Սեն Մարսել - կոմունա Իտալիայի *Վալե դ'Աոստա* մարզում
Սուրբ Ծննդյան եկեղեցի (Կամենսկ-Շախտինսկի)

աջից|մինի|250x250փքս|Սուրբ Ծննդյան եկեղեցին և Դոնեցկի պողոտան
**Սուրբ Ծննդյան եկեղեցի (Քրիստոսի ծննդյան եկեղեցի)** (), նախկին ուղղափառ տաճար Ռուսաստանի Դաշնության Ռոստովի մարզի Դոնի զորքի մարզի Կամենսկայա ստանիցայում (այժմ` Կամենսկ-Շախտինսկի քաղաք)։

## Պատմություն
Սուրբ Ծննդյան տաճարը կառուցվել է 1866 թվականին ծխականների միջոցներով։ Գտնվել է քաղաքի կենտրոնում` Դոնեցկի պողոտայում։ Սպիտակ շենքն ունեցել է երեք կողմնասեղան. գլխավորը` հանուն Քրիստոսի ծննդի, ձախը` հանուն Սուրբ Աստվածածնի Ավետման, աջը` հանուն Տեառնընդառաջի։ 1890 թվականին տաճարի մոտ կառուցվել է եկեղեցական-ծխական դպրոց։

Տաճարի շինարարության համար ծախսվել է այն տարիների համար զգալի գումար` 120 հազար ռուբլի։

Քաղաքի գավառագիտական թանգարանում պահվող եկեղեցական գրքերի էջերից հայտնի է, որ 1890 թվականից տաճարում ծառայել են քահանաներ Միխայիլ Իվանովը, Վասիլի Ալեքսանդրովը, Վասիլի Պոպովը, դպիրներ Վիկտոր Եֆիմովը և Կիրիլ Լևչենկոն, սարկավագ Դմիտրի Ռոդոսկին։

Տաճարի մոտ «Խաղաղ Դոն» կինոֆիլմի համար նկարահանվել է 1914 թվականի պատերազմը սկսվելու առթիվ կայացած կազակական զանգվածային մաղթանքի տեսարանը։ Այն մտել է ֆիլմի մեջ, սակայն հետագայում հեռացվել է պատճենների մեծամասնությունից։

1917 թվականին տեղի ունեցած Հոկտեմբերյան հեղափոխությունից հետո եկեղեցին չի փակվել։ Այնտեղ անցկացվել են պատարագներ նաև 1941-1945 թվականների Հայրենական մեծ պատերազմի տարիներին։ Ըստ տաճարի իրենց անունը ստացել են Քրիստոսի ծննդյան հրապարակը (այժմ` Աշխատանքի հրապարակ) և Քրիստոսի ծննդյան փողոցը (այժմ` Խալտուրինի փողոց)։

Սուրբ Ծննդյան եկեղեցին փակվել է 1950 թվականին և քանդվել տասը տարի անց` 1960 թվականին։ Կարլ Մարքսի պողոտայի թիվ 50 շենքի բակում, որտեղ գտնվում էր տաճարը, տեղադրվել է ուղղափառ հուշախաչ։

## Ծանոթագրություններ

## Արտաքին հղումներ
* Станицы Каменской Христорождественская церковь
* Главную цитадель Каменска ломали в «длинном» году 

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Սեն Պորշեր (այլ կիրառումներ)

**Սեն Պորշեր**, կարող է վերաբերել՝
* Սեն Պորշեր - համայնք Ֆրանսիայում
* Սեն Պորշեր - Ֆրանսիայի կանտոն
Սեն Սորնեն (այլ կիրառումներ)

**Սեն Սորնեն**, կարող է վերաբերել՝
* Սեն Սորնեն - համայնք Ֆրանսիայում, որը գտնվում է Օվերն մարզի Ալյեի գավառում
* Սեն Սորնեն - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Սենգա (այլ կիրառումներ)

**Սենգա**, կարող է վերաբերել՝
* Սենգա - գետ Ռուսաստանում, Լեժայի վտակը
* Սենգա - գետ Ռուսաստանում, Կլյազմայի վտակը